b'\n_START_ARTICLE_\nGreitai paruo\xc5\xa1iami makaronai\n_START_PARAGRAPH_\nGreitai paruo\xc5\xa1iami makaronai\xc2\xa0\xe2\x80\x93 sausi arba apvirti makaronai, paprastai parduodami pakeliuose kartu su kvapi\xc5\xb3j\xc5\xb3 med\xc5\xbeiag\xc5\xb3 milteliais, prieskoni\xc5\xb3 aliejumi._NEWLINE_Sausi makaronai paprastai valgomi prie\xc5\xa1 tai juos i\xc5\xa1virus ar u\xc5\xbeplikius verdan\xc4\x8diu vandeniu, o apvirtus makaronus galima pasi\xc5\xa1ildyti arba valgyti tiesiai i\xc5\xa1 pakelio. Makaronai paruo\xc5\xa1iami per 1\xe2\x80\x932 min. verdant arba per 3\xe2\x80\x934 min. plikant kar\xc5\xa1tu vandeniu. Pagrindiniai saus\xc5\xb3 makaron\xc5\xb3 ingredientai yra kvietiniai miltai, palmi\xc5\xb3 aliejus ir druska. Kvapi\xc5\xb3j\xc5\xb3 med\xc5\xbeiag\xc5\xb3 milteli\xc5\xb3 sud\xc4\x97t\xc4\xaf paprastai sudaro mononatrio glutamatas, pagardai ir kartais cukrus._NEWLINE_Greitai paruo\xc5\xa1iamus makaronus i\xc5\xa1rado taivanie\xc4\x8di\xc5\xb3-japon\xc5\xb3 verslininkas Momofuku Ando, Japonijos maisto bendrov\xc4\x97s \xe2\x80\x9eNissin Foods\xe2\x80\x9c \xc4\xafk\xc5\xabr\xc4\x97jas. Prekyboje \xc5\xa1ie makaronai pasirod\xc4\x97 1958\xc2\xa0m., su Chikin Ramen prekiniu \xc5\xbeenklu. 1971\xc2\xa0m. \xe2\x80\x9eNissin\xe2\x80\x9c pristat\xc4\x97 Cup Noodles, sausus makaronus, parduodamus polistirolo puodeliuose._NEWLINE_Populiarus valgis tiek ryt\xc5\xb3, tiek vakar\xc5\xb3 kult\xc5\xabrose. Greitai paruo\xc5\xa1iami makaronai da\xc5\xbenai sulaukia kritikos ir laikomi nesveiku maistu.'